Ma netɣewwel deg unamek alqayan n tmedyazt n umɛezber, ad naf d akken tesɛa iswi arusrid, acku i wakken ad tsaweḍ teslit ad tesgugem tamɣart-is s tin n yimi alami d tameṭṭut tanezmert, i tteklen ɣef yiman-is di dderk n tlufa. Ihi leqbayel n yimir d tigi i ttilawin ttnadin i nesba, qqaren-ak di lemtel :“ tameṭṭut taɛeggajt, win tt-yessarsen, ad tyarfed wayeḍ ˮ. Tin yernan ɣur-s, tameṭṭut yeṣṣawḍen i temɛezbert almi d yelli-s n laṣel i tella, ticki terfed taqbaylit, teḍmen-asent i tarra, acku ɣur-s i qnent tsutiwin n uzekka.